Marghiolita Huzum se naste in 1931, pe meleaguri vasluiene, in satul Copaceana din apropierea Prutului. Nascuta intr-o familie numeroasa de tarani instariti, Marghiolita urmeaza cursurile scolii din sat, lucrand, in acelasi timp in gospodaria familiei. Din clasa a saptea este nevoita sa renunte la scoala si ramane in satul natal, unde se va casatori si isi va intemeia propria familie. Astazi, dupa ani in care a trecut prin razboi, prin durerea ruperii de Basarabia, prin colectivizare si greutatile vietii de familie, locuieste in casa construita chiar de mainile ei in satul natal. O taranca simpla, Marghiolita este initiatoarea multor proiecte pentru comunitatea satului, pe care chiar ea le duce si la bun sfirsit. Odata cu publicarea cartii sale de memorii - o dorinta veche de aproape opt decenii - Marghiolita a inceput sa calatoreasca prin tara, indulcind inimile romanilor cu vorba ei moldoveneasca.